system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Agrigento?
assistant
Agrigento (până în anul 1927 numit Girgenti) este un oraș în Sicilia de sud, Italia, capitala provinciei cu același nume.

A fost întemeiat în secolul al VI-lea î.Hr. de grecii dorieni (denumit Akragas) și devine ulterior un important centru comercial al lumii antice.

În timpul războaielor punice (264 - 201 î.Hr.), cetatea a fost aliată a Cartaginei.

Agrigento a fost cucerit de romani, mai întâi în anul 262 î.Hr. și apoi, definitiv, în anul 210 î.Hr.. În epoca romană a fost denumit Agrigentum.

Orașul a aparținut succesiv bizantinilor și arabilor.

Situl arheologic Valle dei Templi din Agrigento a fost înscris în anul 1997 pe lista patrimoniului cultural mondial UNESCO. Templul lui Zeus (numit și Olympieion), cu o suprafață de 52,74 x 110,10 m, a fost cel mai mare templu doric și al treilea templu ca mărime (considerând toate stilurile) din Grecia antică.

Demografia

Note

Vezi și 
 Listă de orașe antice grecești
 Listă de orașe din Italia
 Locuri din patrimoniul mondial
 Empedocle

Galerie de imagini 

Orașe din Grecia Antică
Orașe din Italia
Patrimoniul mondial din Italia